### Resumé

I april 2023 besluttede Sundheds- og [adresse] at igangsætte arbejdet med en ny Sundhedspolitik. Arbejdet med politikken har foregået hen over vinteren 2023/24, hvor der løbende har været afholdt arrangementer med inddragelse af borgere, foreninger, organisationer, politikere og ansatte i Vejle Kommune. Inddragelsen har bidraget til udarbejdelsen af et udkast til en ny Sundhedspolitik. Udkastet har været i høring fra juni og frem til og med den 23. august 2024.

Der er modtaget 15 høringssvar, som er vedlagt som bilag. Udkast til den endelige politik er vedlagt som bilag til sagen.

### Sagsfremstilling

Sundheds- og Forebyggelsesudvalget har i løbet af vinteren 2023/24 inviteret til forskellige arrangementer for at få input fra borgere, foreninger, organisationer, politikere og ansatte i Vejle Kommune:

* Fællesskabslaboratorier - borgerinddragelse i mindre grupper med fokus på fællesskaber og hvordan vi kan være noget for hinanden
* Arrangementet ”Fælles om det gode liv” – hvor ca. 65 personer fra foreninger, organisationer og ansatte fra Vejle kommune deltog. Her var fokus på fællesskabet og hvilken betydning det har for vores sundhed og trivsel
* Sprintproces - hvor ansatte fra forskellige forvaltninger i kommunen i samarbejde kom med input til den nye sundhedspolitik

Disse arrangementer har bidraget til det endelige udkastet til [adresse] nye sundhedspolitik.

### Høring

Udkastet har været i høring i de politiske udvalg, udvalgte råd samt via [adresse] høringsportal, hvor alle borgere har mulighed for at komme med et høringssvar fra juni til og med den 23. august 2024.

Der er indgivet 15 høringssvar (se bilag), hvor langt størstedelen giver udtryk for anerkendelse af sundhedspolitikkens brede fokus på sundhed, civilsamfundets rolle samt fokus på samarbejde og inddragelse på tværs af udvalg, forvaltninger og civilsamfund.

De mest gennemgående temaer i høringssvarene er samlet nedenfor:

* Ønske om konkretisering af handlinger
* Ønske om fokus på forebyggelse og sundhedsfremme ift. konkrete risikofaktorer
* Positiv tilbagemelding på ønske om mere samarbejde på tværs af forvaltninger og områder
* Anerkendelse af, at civilsamfund og frivillighed har en central rolle i at fremme sundhed og trivsel

### Forslag til ændringer

På baggrund af høringssvarene samt input fra forvaltningen besluttede Sundheds- og Forebyggelsesudvalget følgende ændringer under behandlingen af sagen på mødet den 2. september 2024, sag 60:

* Ændring i ambitionernes rækkefølge, så ambition nr. 4 “Det sunde liv er et liv i balance” rykkes op og bliver den første ambition. De resterende ambitioner rykker en placering, men bibeholder deres indbyrdes placering.
* Indsætte “frivillighed”, så sætningen ændres til “Lokalsamfund, foreninger, frivillighed og fællesskaber er nøglen til et styrket medborgerskab, ...” (Ambition 2, afsnit 2 s.
* Indsæt “sundhedsfremme”, så sætningen ændres til “Sundheds- og [adresse] område dækker den kommunale tandpleje, sundhedskurser, sundhedsfremme, forebyggelse og genoptræning, …” (s. 12, sidste afsnit)
* Tilføje sætningen “Vi vil være modige og prioritere forebyggelse og sunde rammer.” (s. 12, 3. afsnit)

### Lancering

Sundhedspolitikken forventes formelt godkendt i Byrådet 20. november 2024. Der arbejdes på en plan for lancering af politikken.

### Foreløbig plan for forankring

Efter lancering af Sundhedspolitikken arbejder Sundheds- og Forebyggelsesudvalget videre med planer for konkretisering af politikken. Sundheds- og [adresse] foreløbige plan for forankring er:

* Iværksætte fast årligt møde med hvert af de andre udvalg
* Invitere organisationer, foreninger og andre civilsamfundsaktører til en årlig begivenhed – med fokus på at løfte sundhed og trivsel samt holde samtalen levende og skabe netværk
* Igangsætte arbejdet med udarbejdelse af konkrete handleplaner, der understøtter realisering

Forvaltningen har tilrettet den nye sundhedspolitik efter Sundheds- og [adresse] kommentarer på deres møde den 2. september 2024. Den endelige politik er vedlagt sagen som bilag. Politikken bliver efterfølgende sat op i et grafisk format der skal lægge op til samtaler om sundhed og det gode liv.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

#### Kultur- og Sundhedsdirektøren indstiller, den 2. september 2024, punkt 60:

at Sundheds- og Forebyggelsesudvalget godkender ændringerne i politikken, som fremgår af afsnittet "Forslag til ændringer", og at Sundheds- og Forebyggelsesudvalget overfor Byrådet anbefaler, at Sundhedspolitikken godkendes.

####

#### Beslutning fra Sundheds- og Forebyggelsesudvalget, den 2. september 2024, punkt 60:

Sundheds- og Forebyggelsesudvalget godkender de skitserede ændringer i sagsfremstillingen. Dog således at sætningen der tilføjes udvides til “Vi vil være modige og prioritere forebyggelse, sundhedsfremme og sunde rammer.” (s. 12, 3. afsnit). Derudover tilpasses sætningen "At for at nogle kan få den hjælp, de behøver, skal andre have mindre" til "For at møde mennesker lige, må vi behandle dem forskelligt".

Sundheds- og Forebyggelsesudvalget anbefaler herefter den nye Sundhedspolitik til godkendelse i Byrådet.

####

#### Beslutning fra Økonomiudvalget, den 23. september 2024, punkt 231:

Anbefales.

Fraværende: Thea Lauritsen.

#### Beslutning fra Byrådet, den 2. oktober 2024, punkt 200:

Sagen sendes retur til Sundheds- og Forebyggelsesudvalget til fornyet behandling.

#### Kommunaldirektøren indstiller, den 4. november 2024, punkt 79:

at Sundheds- og Forebyggelsesudvalget overfor Byrådet anbefaler, at Sundhedspolitikken godkendes.

####

#### Beslutning fra Sundheds- og Forebyggelsesudvalget, den 4. november 2024, punkt 79:

Anbefales.

Lena Johansen deltog ikke i sagens behandling.

#### Beslutning fra Økonomiudvalget, den 11. november 2024, punkt 267:

Anbefales.

### Beslutning

Godkendt.